మార్కెట్ వాటా పెంచుకోవడంపైనా ఫోకస్టాటా మోటార్స్ చైర్మన్ ఎన్ చంద్రశేఖరన్న్యూఢిల్లీ: దేశీయ మార్కెట్లోనూ కంపెనీని లాభాల బాట పట్టించాలని టాటా మోటార్స్ భావిస్తోంది. ఖర్చులు తగ్గించుకుని పెరుగుతున్న పోటీకి అనుగుణంగా సకాలంలో కొత్త మోడల్ వాహనాలు విడుదల చేయడం ఈ లక్ష్యం సాధించాలని నిర్ణయించినట్టు కంపెనీ చైర్మన్ ఎన్ చంద్రశేఖరన్ చెప్పారు. 2016-17 ఆర్థిక సంవత్సరానికి సంబంధించి కంపెనీ విడుదల చేసిన వార్షిక నివేదికలో వాటాదారులను ఉద్దేశించి ఈ విషయం తెలిపారు. ‘దేశీయ మార్కెట్లో కంపెనీని లాభాల బాట పట్టించడమే ప్రస్తుతం మన ముందున్న కర్తవ్యం. ఇందు లో భాగంగా మార్కెట్ వాటా పెంచుకునేందుకు కంపెనీ మేనేజ్మెంట్ కొత్త శక్తియుక్తులతో పని చేస్తోంది. అదే  సమయంలో ఖర్చులు తగ్గించుకోవడం, సరఫరాను మెరుగుపరచడం, సకాలంలో కొత్త వాహనాలు విడుదల చేయడంపైనా దృష్టి పెడతాం’ అని చంద్రశేఖరన్ పేర్కొన్నారు. జాగ్వార్ ల్యాండ్ రోవర్ (జెఎల్ఆర్) వంటి అంతర్జాతీయ వ్యాపారాలతో స్థూలంగా లాభాల్లో ఉన్నా టాటా మోటార్స్ దేశీయ మార్కెట్లో తీవ్ర ఆటుపోట్లు ఎదుర్కొంటోంది. మార్చి, 2017తో ముగిసిన 2016- 17 ఆర్థిక సంవత్సరం స్థూల ఆదాయం 3.7 శాతం వృద్ధి రేటుతో రూ.44,477 కోట్లకు చేరినా నష్టాలు మాత్రం రూ.67 కోట్ల నుంచి రూ.2,421 కోట్లకు చేరాయి. వాణిజ్య, ప్రయాణికుల మార్కెట్లోనూ కంపెనీ వాటా పడిపోతోంది. 2011-12లో దేశ వాణి జ్య వాహనాల మార్కెట్లో 59.4 శాతం ఉన్న వాటా 2016-17 నాటికి 44.4 శాతానికి పడిపోయింది. ఇదే సమయంలో ప్రయాణికుల వాహనాల మార్కెట్లోనూ కంపెనీ వాటా 13.1 శాతం నుంచి 5.2 శాతానికి దిగొచ్చింది. దీంతో ఇక దేశీయ మార్కెట్పైనా ప్రత్యేక శ్రద్ధ పెట్టాలని నిర్ణయించింది. లాభసాటిగాని వ్యాపారాలకు గుడ్బై చెప్పి అమ్మకాలు పెంచుకోవడమే లక్ష్యంగా వ్యాపారాలను విస్తరించాలని టాటా గ్రూప్ చైర్మన్గా బాధ్యతలు స్వీకరించిన చంద్రశేఖరన్ ఇటీవల నిర్ణయించారు.
market wata penchukovadampainaa phokastata motars chairman en chandrasekharannyudil: desheeya maarketloonuu companyni labhala baata pattinchaalani tata motars bhaavistondi. kharchulu tagginchukuni perugutunna potiki anugunamgaa sakaalamlo kotta modal vaahanaalu vidudala cheyadam ee lakshyam saadhinchaalani nirnayinchinattu company chairman en chandrasekharan cheppaaru. 2016-17 aardhika samvatsaraaniki sambandhinchi company vidudala chesina vaarshika nivedikalo vaataadaarulanu uddesinchi ee vishayam telipaaru. ‘desheeya marketlo companyni labhala baata pattinchadame prastutam mana mundunna kartavyam. indu loo bhagamga market wata penchukunenduku company management kotta saktiyuktulatoe pani chestondi. adhe  samayamlo kharchulu tagginchukovadam, sarafaraanu meruguparachadam, sakaalamlo kotta vaahanaalu vidudala cheyadampainaa drushti pedatam’ ani chandrasekharan perkonnaru. jagwar land rover (jlr) vanti antarjaatiiya vyaapaaraalato sthoolamgaa laabhaallo unna tata motars desheeya marketlo teevra autupotlu edurkontondi. marchi, 2017thoo mugisina 2016- 17 aardhika samvatsaram sthoola aadaayam 3.7 saatam vruddhi retutho roo.44,477 kotlaku cherina nashtaalu maatram roo.67 kotla nunchi roo.2,421 kotlaku cherayi. vaanijya, prayaanikula maarketloonuu company wata padipotondi. 2011-12loo desha vaani jya vahanala marketlo 59.4 saatam unna wata 2016-17 naatiki 44.4 saataaniki padipoyindi. ide samayamlo prayaanikula vahanala maarketloonuu company wata 13.1 saatam nunchi 5.2 saataaniki digochindi. deentho ika desheeya marketpina pratyeka shraddha pettaalani nirnayinchindi. laabhasaatigaani vyaapaaraalaku gudbai cheppi ammakaalu penchukovadame lakshyamgaa vyaapaaraalanu vistarinchaalani tata groop chairmanga baadhyatalu sweekarinchina chandrasekharan iteevala nirnayinchaaru.